અંધેરીમાં કરિયાણાની દુકાન ચલાવતા અને રોજ આ બ્રિજનો ઉપયોગ કરનારા એક દુકાનદારે મિડ-ડે LOCALને જણાવ્યું હતું કે ‘થોડો વરસાદ આવે તો પણ બ્રિજ પર પાણી ભરાય છે. વધુ વરસાદ પડે ત્યારે તો આખા બ્રિજ પર પાણી-પાણી થઈ જવાથી ખૂબ સંભાળીને પસાર થવું પડે છે. અહીં લાઇટનો પણ અભાવ છે. મારી દુકાન પાસે જ હોવાથી હું વેસ્ટમાંથી ઈસ્ટમાં આવવા માટે આ જ બ્રિજનો ઉપયોગ કરું છું, પરંતુ વરસાદમાં સતત ભરાઈ રહેતા પાણીને કારણે હું આ બ્રિજનો ઉપયોગ નથી કરતો. આથી મને લાંબો ફેરો ફરીને આવવું પડે છે. આ બ્રિજ પર જો થોડી પણ સુવિધા આપવામાં આવશે તો વધુ ને વધુ રાહદારીઓ આનો ઉપયોગ કરી શકશે. બ્રિજ પર છાપરાંની સખત જરૂરત છે. ચોમાસામાં ભીંજાઈ જવાય છે અને ઉનાળામાં તાપ લાગે છે. આ બ્રિજ પર પ્રશાસન થોડું ધ્યાન આપી સુવિધા વધારે તો રાહદારીઓને હેરાન નહીં થવું પડે.’